OpenLLM-France/wikimedia huggingface dataset:
# Afghan Film

Afghan Film també coneguda com Afghan Film Organization (AFO) és la companyia estatal de cinema afganès. Funciona des del 1968 amb l'excepció dels anys 1996 al 2001 de control talibà. L'actual presidenta és Sahraa Karimi, que va obtenir el doctorat en cinema per l'Acadèmia d'Arts Escèniques de Bratislava i és la seva primera presidenta.
També és un arxiu cinematogràfic. Molts dels seus continguts van ser destruïts pels talibans, tot i que alguns membres del personal van salvar valuoses pel·lícules arriscant la seva pròpia vida. Al documental A Flickering Truth del 2015 es va fer una crònica de diversos esforços de rescat i arxiu. El 3 d’agost de 2019 es va iniciar un festival de cinema de vuit dies, que mostrava 100 pel·lícules a diferents cinemes del país per celebrar el 100è aniversari de la independència del país.
El 2019 es va publicar el documental The Forbidden Reel, que detalla la història del cinema afganès mitjançant entrevistes i arxius. Dirigida pel cineasta afganès-canadenc, Ariel Nasr, la pel·lícula es va estrenar internacionalment a IDFA 2019, i va guanyar el premi Rogers del públic a Hot Docs 2020.
Davant la imminent arribada dels talibans per controlar el país a l'agost del 2021 Karimi va expressar la seva preocupació i va demanar ajuda a la comunitat internacional. Algunes de les pel·lícules destacades del cinema afganès recents havien estat Fire dancer de Jawed Wassell, Osama de Siddiq Barmak, Kandahar de Mohsen Malkmalbaf, Buda va explotar per vergonya de Hana Malkmalbaf o A les cinc de la tarda de Samira Malkmalbaf.

## Referències

* ↑ «Afghan Film Organization Celebrates 52nd Year» (en anglès). TOLOnews. [Consulta: 15 agost 2021].
* 1 2 3 «El cine afgano lanza un desesperado SOS ante la llegada talibán» (en castellà), 16-08-2021. [Consulta: 16 agost 2021].
* ↑ «Sahraa Karimi» (en anglès americà). Asia Peace Film Festival. Arxivat de l'original el 2021-01-30. [Consulta: 15 agost 2021].
* ↑ «Afghan Film Organization». IMDb. [Consulta: 15 agost 2021].
* ↑ «Erlend Clouston on the men who saved the Afghan film archive from the Taliban» (en anglès). the Guardian, 20-02-2008. [Consulta: 15 agost 2021].
* ↑ «SAA: Awards Acknowledge Outstanding Achievements». www.archivists.org. Arxivat de l'original el 2017-02-02. [Consulta: 15 agost 2021].
* ↑ «A Flickering Truth» (en anglès). New Zealand Film Commission. [Consulta: 15 agost 2021].
* ↑ «Forbidden Reel». [Consulta: 15 juny 2020].
* ↑ «The Forbidden Reel | IDFA». [Consulta: 15 juny 2020].
* ↑ «The Forbidden Reel» (en anglès). Hot Docs. [Consulta: 15 juny 2020].
# Bisbat de la Transfiguració a Novossibirsk

El bisbat de Trasfiguració a Novossibirsk (rus: Преображенская епархия в Новосибирске, llatí: Dioecesis Neosibiriana Transfigurationis) és una seu de l'Església Catòlica a Rússia, sufragània de l'arquebisbat de la Mare de Déu de Moscou. Al 2017 tenia 518.000 batejats sobre una població de 25.910.000 habitants. Actualment està regida pel bisbe Joseph Werth, S.J.

## Territori

La diòcesi comprèn un territori molt vast comprès a la part occidental de Sibèria.
La seu episcopal és la ciutat de Novossibirsk, on es troba la catedral de La Transfiguració.
El territori s'estén sobre 2.000.000 km², i està dividit en 68 parròquies.

## Història

L'administració apostòlica de Novoribirsk dels Llatins va ser erigida el 13 d'abril de 1991 mitjançant la butlla Iam pridem Decessor del papa Joan Pau II, prenent el territori del bisbat de Vladivostok i de l'arxidiòcesi de Mahiliou (arquebisbat de Minsk-Mahiliou).
El 18 de maig de 1999 cedí una porció del seu territori a benefici de l'administració apostòlica de la Sibèria Oriental (avui bisbat de Sant Josep a Irkutsk), i contextualment assumí el nom d'administració apostòlica de la Sibèria Occidental.
L'11 de febrer de 2002, per efecte de la butlla Animarum bonum del mateix papa Joan Pau II, va ser elevada a diòcesi, assumint el nom actual.
El 27 de juny de 2004 el bisbe Joseph Werth ordenà els dos primers sacerdots autòctons de la diòcesi.
El 20 de desembre de 2004 la Congregació per a les Esglésies Orientals nomenà el bisbe llatí de Novosibirsk com a ordinari pels catòlics de ritu oriental a Rússia.

## Cronologia episcopal

* Joseph Werth, S.J., des del 13 d'abril de 1991

## Estadístiques

A finals del 2017, la diòcesi tenia 518.000 batejats sobre una població de 25.910.000 persones, equivalent al 2,0% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1999 | 1.000.000 | 25.290.000 | 4,0 | 44 | 22 | 22 | 22.727 | 1 | 28 | 61 | 178 |
| 2001 | 1.000.000 | 25.290.000 | 4,0 | 58 | 44 | 14 | 17.241 | 1 | 18 | 76 | 155 |
| 2002 | 500.000 | 25.290.000 | 2,0 | 47 | 28 | 19 | 10.638 | 1 | 23 | 53 | 135 |
| 2003 | 500.000 | 25.290.000 | 2,0 | 49 | 30 | 19 | 10.204 | 2 | 24 | 54 | 199 |
| 2004 | 500.000 | 25.290.000 | 2,0 | 50 | 28 | 22 | 10.000 | 2 | 25 | 82 | 218 |
| 2010 | 500.000 | 25.000.000 | 2,0 | 41 | 21 | 20 | 12.195 | 2 | 22 | 75 | 216 |
| 2014 | 512.000 | 25.600.000 | 2,0 | 38 | 19 | 19 | 13.473 | 1 | 20 | 57 | 70 |
| 2017 | 518.000 | 25.910.000 | 2,0 | 40 | 19 | 21 | 12.950 | 1 | 24 | 63 | 68 |

## Fonts

* Anuari pontifici del 2018 i anteriors, publicat a www.catholic-hierarchy.org a la pàgina Diocese of Novosibirsk (anglès)
* Pàgina oficial de la diòcesi Arxivat 2013-01-29 a Wayback Machine. (rus)
* Esquema de la diòcesi a www.gcatholic.org (anglès)

## Bibliografia

* Butlla Iam pridem Decessor, AAS 83 (1991), pp. 544–545 (llatí)
* Butlla Animarum bonum, AAS 94 (2002), pp. 599–600 (llatí)
# Tyrannochthonius alabamensis

Tyrannochthonius alabamensis és una espècie d'aràcnid de l'ordre Pseudoscorpionida de la família Chthoniidae. Fou descoberta per William B. Muchmore l'any 1996.

## Distribució geogràfica

Es troba a Alabama (Estats Units).

## Referències

* ↑ Catalogue of life
* ↑ Texas A&M University
* Muchmore, 1996 : The genus Tyrannochthonius in the eastern United States (Pseudoscorpionida: Chthoniidae). Part II. More recently discovered species. Insecta Mundi, vol. 10, p. 153-168 (text sencer).
# Aranya vascular

Una aranya vascular (entre altres noms que rep) és un tipus de telangièctasi (vasos sanguinis inflats i semblants a una aranya a la pell) que es troba superficialment sota la pell, i que consta d'una taca vermella central i de la que surten branques vermelloses cap a fora, com una teranyina o les potes d'una aranya. Les aranyes vasculars són comuns i es presenten al voltant del 10-15% dels adults sans i dels nens petits. Tanmateix, tenir més de tres aranyes vasculars és probable que sigui anormal i pot ser un signe d'hepatopatia i/o hepatitis C; també suggereix la probabilitat de varius esofàgiques.

## Notes

* ↑ angioma d'aranya, angioma estrellat, mola d'aranya, nevus aracnoide, nevus araneus, nevus aranya, nevus d'asterisc, telangièctasi d'aranya

## Referències

* ↑ Termcat
* ↑ "spider angioma" en el Diccionari mèdic de Dorland
* ↑ Nevus Araneus a eMedicine
* ↑ «What Are Signs And Symptoms Of Hepatitis C». Recovery Care Blog - What Are Signs And Symptoms Of Hepatitis C, March 16, 2021. [Consulta: January 3, 2022].
* ↑ Udell, Jacob A.; Wang, Charlie S.; Tinmouth, Jill; FitzGerald, J. Mark; Ayas, Najib T.; Simel, David L.; Schulzer, Michael; Mak, Edwin; Yoshida, Eric M. «Does This Patient With Liver Disease Have Cirrhosis?». JAMA, vol. 307, 8, 22-02-2012, pàg. 832–842. DOI: 10.1001/jama.2012.186. PMID: 22357834.
# Tome

Tome (登米市, Tome-shi) és una ciutat de la prefectura de Miyagi, al Japó. El 2015 tenia una població estimada de 83.763 habitants.

## Geografia

Tome està situada al'extrem nord-est de la prefectura de Miyagi, a la regió de Tohoku del nord del Japó. Està situada aproximadament 70 quilòmetres al nord de Sendai. El riu Kitakami passa per la ciutat.

### Municipalitats veïnes

* Prefectura de Miyagi
** Ishinomaki
** Kurihara
** Ōsaki
** Kesennuma
** Wakuya
** Minamisanriku
* Prefectura d'Iwate
** Ichinoseki

## Història

L'àrea de l'actual Tome formà part de l'antiga província de Mutsu, i ha estat poblada com a mínim des del període Jomon pels emishi. Durant el període Sengoku, l'àrea estigué en mans de diversos clans de samurais fins que passà a ser controlada pel clan Date del domini Sendai durant el període Edo, en el marc del shogunat Tokugawa.
El poble de Tome fou establert l'1 de juny de 1889. La ciutat modera de Tome fou establerta l'1 d'abril de 2005 a l'annexar els pobles de Hasama, Ishikoshi, Minamikata, Nakada, Toyoma, Towa, Toyosato i Yoneyama del districte de Tome, i el poble de Tsuyama del districte de Motoyoshi.
Fou afectada per un terratrèmol i tsunami l'11 de març de 2011, el qual deixà 6.000 famílies de la ciutat sense casa. Tome acollí evacuats del poble veí de Minamisanriku, un dels que patí pitjors destrosses pel tsunami.

## Agermanament

* - Southlake, Texas, EUA
* - Vernon, Colúmbia Britànica, Canadà
* - Huishan, Wuxi, Jiangsu, Xina

## Persones notables

* Katsuhiro Otomo, mangaka

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: març 2016].
* ↑ «Japan Tsunami victim found alive after 96 hours"» (en anglès). TNT Magazine, 15-03-2011. Arxivat de l'original el 2011-10-05. [Consulta: 12 abril 2016].
* ↑ «2,000 bodies found on Japanese shores» (en anglès). ABC, 13-03-2011.
* ↑ «US-Japan Sister Cities by State» (en anglès). Asia Matters for America. East-West Center. Arxivat de l'original el 2018-04-22. [Consulta: 20 novembre 2015].
* 1 2 «International Exchange» (en anglès). List of Affiliation Partners within Prefectures. Council of Local Authorities for International Relations (CLAIR). Arxivat de l'original el 2015-12-22. [Consulta: 21 novembre 2015].

## Enllaços externs

* Pàgina web de l'ajuntament de Tome
# Tu hijo

Tu hijo és una pel·lícula de thriller espanyola dirigida i coescrita per Miguel Ángel Vivas. Protagonitzada per José Coronado, Ana Wagener, Ester Expósito, Asia Ortega i Pol Monen, va ser estrenada el 9 de novembre de 2018. El març de 2019 fou afegida al catàleg de la plataforma Netflix.

## Sinopsi

La vida del doctor Jaime Jiménez fa un tomb quan s'enfronta a una veritat esquinçadora: el seu fill de 17 anys ha quedat en estat vegetatiu després de rebre una terrible pallissa a la sortida d'un club nocturn. Convençut que la llei no farà res per a capturar als responsables, decideix ell mateix buscar la seva venjança, rastrejant i perseguint als culpables de la seva desgràcia.

## Repartiment

* José Coronado - Jaime Jiménez.
* Ana Wagener - Carmen.
* Asia Ortega - Sara.
* Pol Monen - Marcos.
* Ester Expósito - Andrea
* Marco H. Medina - Pedro.
* Gonzalo Hermoso - Albino.
* Sergio Castellanos - Raúl.
* Luis Bermejo - Manolo.
* Ramiro Alonso - Juan.

## Recepció

La pel·lícula ha estat ben rebuda per la crítica.
| « | "És una obra que ha de donar de què parlar a la sortida del cinema. Et col·loca en una tessitura de la qual potser és impossible sortir". | » |
| — Javier Ocaña, El País |||
| « | "Vivas construeix una història amb la qual cal anar amb peus de plom". També es va referir al treball de Coronat, comentant que "el pes de la trama recau en les sòlides espatlles de José Coronado". | » |
| — Oti Rodríguez, ABC |||

## Premis i nominacions
### XXVIII Premis de la Unión de Actores

| Categoria | Nominats | Resultat |
| Millor actor protagonista | José Coronado | Nominat |
| Millor actor de repartiment | Luis Bermejo | Guanyador |

### XXXIII Premis Goya

| Categoria | Nominats | Resultat |
| Millor actor | José Coronado | Nominat |

### Medalles del Cercle d'Escriptors Cinematogràfics de 2018

| Categoria | Nominats | Resultat |
| Millor actor | José Coronado | Nominat |

### Seminci 2019

| Categoria | Nominats | Resultat |
| Espiga d'Or | - | Nominat |

## Referències

* ↑ «Tu Hijo, el esperado regreso de Miguel Ángel Vivas al thriller», 09-11-2018. [Consulta: 8 maig 2020].
* ↑ «Tu Hijo, la demoledora película en Netflix que te dejará con los pelos de punta», 01-03-2019. [Consulta: 8 maig 2020].
* ↑ Ocaña, Javier «Rabiosa justicia de padre» (en castellà). , 09-11-2018 [Consulta: 8 maig 2020].
* ↑ «Crítica de Tu hijo: cuando errar es inhumano». [Consulta: 8 maig 2020].
* ↑ Penélope Cruz y Paco León, entre los nominados a los Premios de la Unión de Actores, La Vanguardia, 11 de febrer de 2019
* ↑ Tu hijo al web dels Goya
* ↑ «Nominados y algunos datos de las 74 Medallas del CEC». CEC. [Consulta: 1r febrer 2019].
* ↑ «74 Medallas CEC: El reino arrasa». CEC. [Consulta: 1r febrer 2019].
* ↑ Tráiler de 'Tu hijo', la nueva película de Miguel Angel Vivas y Jose Coronado que abre la Seminci, espinof.com
# Alonso Balmaseda

Alonso de Balmaseda fou un religiós agustí d'origen andalús, natural de la ciutat de Lucena que fou bisbe de Cassano (1670 - 1673) i de Girona (1673 -1679). Fou presentat a Roma com a bisbe de Cassano al Regne de Nàpols, des d'on vingué a la península i trobant-se a Madrid fou promogut a la seu de Girona per la mort de Francesc Dou, prenent possessió el 13 de desembre de 1673.

## Bibliografia

* Roig y Jalpi, Juan G. Iacinto Andrev. Resumen historial de las grandezas, y antiguedades de la ciudad de Gerona, y cosas memorables suyas eclesiasticas, y seculares, assi de nuestros tiempos, como de los passados (en castellà). Barcelona: Iacinto Andrev, 1678, p. 309 [Consulta: 12 desembre 2014].
# Brouch (Biwer)

Brouch (en luxemburguès: Bruch; alemany: Bruch) és una vila de la comuna de Biwer, situada al districte de Grevenmacher del cantó de Grevenmacher. Està a uns 20 km de distància de la ciutat de Luxemburg.

## Referències

* ↑ «Brouch». [Consulta: 25 setembre 2015].
# Africà Fabi Màxim

Africà Fabi Màxim (en llatí: Africanus Fabius Maximus) va ser un magistrat romà. Era fill de Quint Fabi Màxim, cònsol l'any 45 aC i germà de Paulus Fabi Màxim, governador de la Tarraconense. Formava part de la gens Fàbia, i de la família dels Fabi Màxim. El praenomen d'Africà el portava en honor de Publi Corneli Escipió Emilià Africà, avantpassat seu.
L'any 10 aC va ser elegit cònsol, juntament amb Jul·lus Antoni. No es coneix tant la biografia d'Africà com la del seu germà Paulus. És possible que el primer càrrec que va tenir fos el de tribú militar a Hispània. Les úniques magistratures que se sap que va exercir són la de cònsol l'any 10 aC i de procònsol d'Àfrica els anys 6 i 4 aC. D'aquesta etapa de procònsol es conserven algunes monedes.

## Referències

* ↑ Syme, Ronald. The Augustan aristocracy. Oxford: Clarendon Press, 2005, p. 75, 320, 417-419. ISBN 9780198147312.
# Bir El Hafey

Bir El Hafey o Bir El Hfay (àrab: بئر الحفي, Biʾr al-Ḥafay) és una ciutat de Tunísia, situada uns 8 km a l'oest de Sidi Bou Zid, dins de la governació homònima. És capçalera d'una delegació amb una població de 32.970 habitants segons el cens del 2004 però només uns 10.000 viuen a la ciutat.

## Economia

Tot i la seva proximitat a la capital provincial és una zona principalment agrícola, dedicada als cereals i llegums, i la indústria hi manca absolutament.

## Administració

Com a delegació o mutamadiyya, duu el codi geogràfic 43 55 (ISO 3166-2:TN-12) i està dividida en nou sectors o imades:
* Bir El Hafey (43 55 51)
* El Mohamdia (43 55 52)
* El Ksar (43 55 53)
* Bir Amama (43 55 54)
* El Mezara (43 55 55)
* Essalama (43 55 56)
* Ourgha (43 55 57)
* Rahal (43 55 58)
* Bir Bousbiaa (43 55 59)
Al mateix temps, forma una municipalitat o baladiyya (codi geogràfic 43 14).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 107-111. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 157. ISSN: 1737-7838 [Consulta: 18 agost 2021].
# Tyrannochthonius albidus

Tyrannochthonius albidus és una espècie d'aràcnid de l'ordre Pseudoscorpionida de la família Chthoniidae.

## Distribució geogràfica

Es troba de forma endèmica a les Illes Galápagos.

## Referències

* ↑ «Texas A&M University». Arxivat de l'original el 2014-10-13. [Consulta: 8 octubre 2016].
# Aranya fragata

L'aranya fragata, aranya, aranya de roca o aranya espasenca (Trachinus araneus) és un peix de l'ordre dels perciformes.

## Morfologia

* Arriba a una talla de 50 cm.
* Cos allargat i comprimit.
* Boca quasi vertical.
* Ulls en posició laterodorsal.
* Sobre l'ull té dues petites espines.
* Davant l'opercle té una espina forta i verinosa.
* Té dues dorsals.
* Té 7 espines a la primera dorsal.
* Les pèlviques són bastant anteriors a les pectorals.
* L'anal és més llarga que la segona dorsal.
* La caudal és recta.
* L'espina de l'opercle i els radis de la primera dorsal són connectats a una glàndula verinosa.
* Dors de color gris clar i als costats presenta una filera de 7-11 taques negres.
* Ventre gris groguenc.^
* A la primera dorsal té una taca negra.
* No té bufeta natatòria.

## Reproducció

La posta es realitza durant l'estiu.

## Alimentació

Menja gambes i petits peixos bentònics.

## Hàbitat

És una espècie bentònica de fons sorrencs i fangosos entre una fondària de 20 i 200 m. S'enterra a la sorra i només se li veuen els ulls, esperant el pas de qualque presa.

## Distribució geogràfica

Apareix a tot el Mediterrani. A l'Atlàntic hi és des del sud de la península Ibèrica fins a Angola.

## Pesca

Es captura amb arts d'arrossegament i amb volantí.

## Observacions

La seua picada és bastant dolorosa i produeix inflamacions, mal de cap, febre, vòmits, sudoració i lipotímies, ja que té acció hemotòxica i neurotòxica.

## Referències

* ↑ «Aranya fragata». Gran Enciclopèdia Catalana. Barcelona: Grup Enciclopèdia Catalana.
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'Introducció a la Naturalesa, 13. ISBN 84-273-6013-4. Planes 214-215.

## Enllaços externs

* Encyclopedia of Life (anglès)
* Taxonomia d'aquesta espècie (anglès)
# The Road to Glory

«The Road to Glory» té aquests significats:
* The Road to Glory (pel·lícula de 1926), pel·lícula estatunidenca muda dirigida per Howard Hawks, protagonitzada May McAvoy, Leslie Fenton i Ford Sterling
* The Road to Glory (pel·lícula de 1936), pel·lícula estatunidenca dirigida per Howard Hawks, protagonitzada per Fredric March, Warner Baxter i Lionel Barrymore
# Ualabi boscà petit

El ualabi boscà petit (Dorcopsulus vanheurni) és una espècie de marsupial de la família dels macropòdids. Viu a Indonèsia i Papua Nova Guinea. El seu hàbitat natural són els boscos secs tropicals o subtropicals i es troba amenaçat per la pèrdua d'hàbitat.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 62. ISBN 0-801-88221-4. (anglès)
* ↑ Leary, T.; Singadan, R.; Menzies, J.; Helgen, K.; Allison, A.; James, R.; Flannery, T.; Aplin, K.; Dickman, C.; Salas, L. Dorcopsulus vanheurni. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# American Journal of Distance Education

American Journal of Distance Education (AJDE) és una revista acadèmica centrada en els usos d'Internet en l'educació a distància (e-learning, aprenentatge distribuït, aprenentatge asíncron i aprenentatge mixt) a les Amèriques. Creada el 1987, la seva audiència inclou: docents d'educació primària, educació secundària i educació superior, formadors en àmbits corporatiu, militar i professional; educadors d'adults; investigadors; i altres especialistes en educació, formació i comunicació.

## Referències

* ↑ «American Journal of Distance Education (AJDE) | Welcome to TeachOnline». [Consulta: 25 març 2024].
* ↑ «American Journal of Online and Distance Learning» (en anglès americà). [Consulta: 25 març 2024].
# Brou (desambiguació)

«Brou» té aquests significats:
* Brou, aigua en què s'ha cuit algun aliment usualment carns o vegetals.
* Brou (Eure i Loir), municipi francès al departament de l'Eure i Loir.
* Monestir de Brou, monestir reial al sud-est del centre de la ciutat de Bourg-en-Bresse, departament francès d'Ain.
* Brou bordelès o brou de Bordeus, plaguicida obtingut per la neutralització d'una solució de sulfat de coure amb calç apagada.
* Dampierre-sous-Brou, municipi francès al departament de l'Eure i Loir.
# Adenanthera

Adenanthera és un gènere de planta pertanyent a la família de les fabàcies.

## Taxonomia

A juny de 2024, s'accepten 12 espècies d'aquest gènere:
* Adenanthera abrosperma
* Adenanthera aglaosperma
* Adenanthera borneensis
* Adenanthera forbesii
* Adenanthera intermedia Merr. (Filipines)
* Adenanthera kostermansii
* Adenanthera malayana
* Adenanthera mantaroa
* Adenanthera marina
* Adenanthera microsperma
* Adenanthera novoguineensis
* Adenanthera pavonina L. (Índia)

## Referències

* ↑ «USDA Plants Database». [Consulta: 6 setembre 2024].
* ↑ «Adenanthera L. | Plants of the World Online | Kew Science» (en anglès). [Consulta: 6 setembre 2024].
* ↑ «WFO Plant List | World Flora Online». [Consulta: 6 setembre 2024].
# Boeckella geniculata

Boeckella geniculata és una espècie de crustaci copèpode de la família dels centropàgids. És endèmic d'Austràlia Occidental.

## Referències

* ↑ «WoRMS - World Register of Marine Species - Boeckella geniculata Bayly, 1964». [Consulta: 24 octubre 2021].
# Tyrannochthonius amazonicus

Tyrannochthonius amazonicus és una espècie d'aràcnid de l'ordre Pseudoscorpionida de la família Chthoniidae.

## Distribució geogràfica

Es troba a Brasil.

## Referències

* ↑ «Texas A&M University». Arxivat de l'original el 2014-10-13. [Consulta: 9 octubre 2016].
# Antoni Esteve i Lecina

Antoni Esteve i Lecina (Barcelona, 19 d'abril de 1947 - Palma, 12 de maig de 2007) fou un futbolista català de les dècades de 1960 i 1970.

## Trajectòria

Futbolísticament es formà al futbol base del FC Barcelona i del CF Barceloneta, fitxant quan tenia 18 anys per l'EC Granollers. A continuació passà dues temporades a l'Atlètic Catalunya, etapa en la qual arribà a jugar algun partit amistós amb el primer equip del Barça, i una al CF Calella, fins que el 1968 fou fitxat pel RCD Espanyol. Aquesta temporada coincidí amb el servei militar i no arribà a debutar amb el primer equip blanc-i-blau. Després d'una temporada al CE Europa, jugà a Segona Divisió amb el Vila-real CF i el CE Mestalla. Finalment, l'any 1972 debutà a primera divisió de la mà del Burgos CF. Finalitzà la seva carrera, novament al Calella i al FC Andorra.

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 «El fichaje blanquiazul de la cantera». Mundo Deportivo, 03-07-1968. [Consulta: 17 gener 2016].
* ↑ «Los nuevos fichajes». Mundo Deportivo, 11-08-1972. [Consulta: 17 gener 2016].

## Enllaços externs

* Perfil a BDFutbol